Mi habang

Mi habang adalah hidangan nang bantukannya mi nang babalang habang wan banyak ditamui di Banjarmasin. Mi ngini biasanya disajiakan lawan bakso lawan karupuk pangsit. Mi nang dipakai adalah mi nang diulah matan galapung gandum, banyu, uyah nang ditambahkan pawarna habang. Pawarna habang ngini nang maulah mi babalang habang nang hingga jadi sambatan urang Banjar gasan manggalari makanan ngini.

 Panyajian 
Di wawarungan di Banjarmasin, Mi habang cagaran dijual urang gasan mangawani buras, lapat lawan nasi kuning. Jadinya Mi habang gasan malangkapi makanan ngitu lawan jua biasanya kada tapi banyak disurungi urang dalam sapiring. Tapi ada jua warung makan nang manyadiaakan Mi habang nang dimasak baasa, bisa dimasak bakuah atawa disanga.

Mi habang jua marupakan jadi mi nang biasanya dipakai dalam mi ayam, mi yamin wan mi bancir di Kuta Banjarmasin.

 Cara baulah 
Salah sabuting kampung industri baulah Mi habang ada di kalurahan Pekauman, Banjarmasin Selatan, Banjarmasin.

Baulah Mi habang ngini masih mamakai alat bahari nang bantukannya nangkaya jungkat jungkit gasan mamipihakan adunan. Imbah sudah pipih, mi cagaran dipajal ka dalam masin panggiling gasan mancitak mi jadi lambaran wan imbahnya cagaran ditatak. Dalam prusisnya, mi nang talah dicitak cagaran disumap sabalum dijual sakira tarasa kinyul. Manyumap mi gin masih mamakai alat tradisiunal lawan bahan bakar matan tungkihan kayu.

 Jujuhutan 

Tumbung:Makanan Banjar
Tumbung:Makanan Has Kalimantan Salatan
Tumbung:Makanan
Tumbung:Makanan Banjar